Ēģipte (ciems)
Šis raksts ir par apdzīvotu vietu Latvijā. Par valsti Ziemeļāfrikā skatīt rakstu Ēģipte. Ēģipte (agrāk arī Vilkumiests) ir ciems Augšdaugavas novada Medumu pagastā. Izvietojies pagasta dienvidrietumos Lietuvas pierobežā Laucesas ezera krastā pie autoceļa A13 6 km no pagasta centra Medumiem, 23 km no novada domes Daugavpilī un 225 km no Rīgas. Apdzīvotā vieta izveidojusies pie bijušās Ēģiptes (Aegypten) mācītājmuižas un zirgu pasta stacijas. Luterāņu baznīcas (celta 1823.—1825. gadā; vietējas nozīmes kultūras piemineklis) drupas, kapsēta (izpostīta).